**გ ა ნ ა ც ხ ა დ ი**

**2023-2024 წლის საუკეთესო პრაქტიკის პროგრამაში მონაწილეობაზე**

**დმანისის მუნიციპალიტეტი**

1. **პრაქტიკის/ინიციატივის სათაური**
	1. **„სოციალური სერვისების გავლენის შეფასების მექანიზმის შემუშავება და დანერგვა“**
	2. მუნიციპალური სოციალური სერვისების (პროგრამების) გავლენის შეფასება პოლიტიკის ციკლის ძირითადი კომპონენტია, რომელიც გვეხმარება პოლიტიკის წარმატების დადგენაში - მიაღწია თუ არა პოლიტიკამ დასახულ შედეგებს და რა გავლენა მოახდინა სამიზნე ჯგუფებზე.
	3. ადგილობრივ დონეზე სერვისების დაგეგმვისა და შესაბამისი პროგრამული ბიუჯეტირების ძირითადი პრინციპი მდგომარეობს იმაში, რომ დაგეგმვის პროცესიდანვე ის ორიენტირებული უნდა იყოს შედეგებზე, უნდა ჩანდეს მიზეზ-შედეგობრივი კავშირი კონკრეტულ პროგრამაში ჩადებულ რესურსებსა და მიღებულ შედეგებს შორის. პროგრამის შეფასებისას აქცენტი გადატანილი უნდა იყოს იმ გავლენაზე, რომელსაც გატარებული პროგრამა თუ პოლიტიკა ახდენს სამიზნე ჯგუფებზე და არა მხოლოდ ფინანსურ ნაწილსა და გამოყოფილ და შესრულებულ თანხებს შორის არსებულ განსხვავებაზე.
2. **თემატიკა**
	1. მუნიციპალური სოციალური პროგრამების მონაწილეობით დაგეგმვა, მუნიციპალური სოციალური და ჯანდაცვის პროგრამების ეფექტიანობის და ხელმისაწვდომობის გაზრდა (11)
3. **პრაქტიკის/ინიციატივის ავტორი/ინიციატორი:**
	1. დმანისის მუნიციპალიტეტის მერია.
4. **მუნიციპალიტეტის ზოგადი მონაცემები:**
	1. დმანისის მუნიციპალიტეტი ქვემო ქართლის რეგიონს მიეკუთვნება. მისი ფართობია 119,880 ჰა. დმანისის ადმინისტრაციულ ერთეულს დასავლეთით ნინოწმინდის მუნიციპალიტეტი ესაზღვრება, ჩრდილოეთით წალკის, აღმოსავლეთით ბოლნისის და თეთრიწყაროს მუნიციპალიტეტები, სამხრეთით კი - სომხეთის რესპუბლიკა.
	2. მუნიციპალიტეტში 58 დასახლებული პუნქტია. მათ შორის 57 სოფელი და ერთი ქალაქია. დმანისის მუნიციპალიტეტში არის 16 ადმინისტრაციული ერთეული. მუნიციპალიტეტს სრულად აქვს მინიჭებული მაღალმთიანი დასახლების სტატუსი.
	3. მუნიციპალიტეტს აქვს ტურისტული განვითრების რესურსი. დმანისის მუნიციპალიტეტი არქეოლოგიური გათხრების შედეგად აღმოჩენილი ექსპონატებისა და თავის ისტორიული წარსულით, გეოგრაფიული და ეკონოლოგიური მდგომარეობით ტურისტებისა და დამსვენებლებისათვის მეტად მიმზიდველია. მუნიციპალიტეტში მდებარეობს იუნესკოს მსოფლიო კულტურული მემკვიდრეობის სიაში შეტანილი მთა, სადაც 1,800,000 წელზე მეტი ხნის პირველი ევროპელები ზეზვა და მზია აღმოაჩინეს. უახლოეს მომავალში ტურისტული ინფრასტრუქტურის განვითარებით, ეკო-მარშრუტებისა და უფრო მეტი ტურისტული ცენტრების ორგანიზებით, კიდევ უფრო გაუმჯობესდება ტრანს-სასაზღვრო რეგიონის ტურისტული პოტენციალი. შემდგომში აგრო-ტურიზმის განვითარებით რეგიონში გაიზრდება დასაქმება, რაც ხელს შეუწყობს ამ ტერიტორიიდან ახალგაზრდების მიგრაციის შემცირებას.
	4. დმანისში გადის სახელმწიფო მნიშვნელობის გზები: ფონიჭალა-მარნეული-გუგუთის მიმართულებით 44 კილომეტრიანი მონაკვეთი, სომხეთის მიმართულებით და დიდი დმანისი-დმანისი-გომარეთი-ბედიანის გავლით 70 კილომეტრიანი მონაკვეთი, წალკის და თეთრიწყაროს მიმართულებით.
5. **მუნიციპალიტეტის მახასიათებლები**

**შიდა ფაქტორები**

* 1. ყოველწლიურად მუნიციპალიტეტი მნიშვნელოვან ფინანსურ რესურსს გამოყოფს მუნიციპალიტეტის ტერიტორიაზე მცხოვრები ადამიანებისთვის ჯანდაცვისა და სოციალური სერვისების ხელმისაწვდომობის უზრუნველყოფის მიზნით; 2024 წელს მუნიციპალიტეტის მთლიანი ბიუჯეტის 6.05% მიმართული იქნა სწორედ ამ მიმართულებით. სოციალურ და ჯანდაცვის სერვისებზე გამოყოფილი ბიუჯეტი წლიდან წლამდე იზრდება. მაგალითად, 2024 წლის ბიუჯეტში წინა წელთან შედარებით არის 30.3% პროცენტით გაზრდილი.
	2. მიუხედავად ამ მიმართულებით გამოყოფილი დიდი რესურსებისა, მუნიციპალიტეტი მაინც ვერ ახერხებდა გაწეული ხარჯების და სერვისების ეფექტურობისა და მოსახლეობის სოციო-ეკონომიკურ მდგომარეობაზე გავლენის გაზომვას.
	3. პროგრამირების ეტაპზე მუნიციპალიტეტებში არ გვხვდება კომპონენტი, რომელიც გრძელვადიანი შედეგისა და სოციალური პროგრამების გავლენის შეფასებას წარმოადგენს. არ არის შემუშავებული მეთოდი, რომლითაც მოხდება პროგრამების გავლენის შეფასება. შესაბამისად, შეუძლებელია განისაზღვროს ადგილობრივ დონეზე დახარჯული რესურსების ეფექტიანობა გრძელვადიან პერიოდში. მექანიზმის დანერგვის მიზანია მერიამ შეძლოს სოციალური სერვისების გავლენის დონის შეფასება.

**გარე ფაქტორები**

* 1. ბუნებრივი კლიმატური პირობების გამო დმანისში, მისი მეზობელი მუნიციპალიტეტებისაგან განსხვავებით, რაც აისახება სოფლის მეურნეობის განვითარებაზე. (აღსანიშნავია ასევე, რომ მუნიციპალიტეტში წლიდან წლამდე მატულობს საარსებო შემწეობის მიმღები ოჯახების რაოდენობა - მაგ. 2021 წელს შემწეობას იღებდა 3052 ოჯახი, 2022წ. – 3182, 2023წ. - 3349 ოჯახი) ეს მნიშვნელოვან გამოწვევას წარმოადგენს მუნიციპალიტეტის მოსახლეობისთვის პირველადი საჭიროებების დაკმაყოფილების კუთხით.
	2. დმანისის მუნიციპალიტეტში ცხოვრობს მრავალეთნიკური მოსახლეობა. დმანისის მუნიციპალიტეტში მოსახლეობის 65,5% აზერბაიჯანელი, 33,15% ქართველი, 0,45% ბერძენი, 0,45% რუსი და 0,45% სომეხი ცხოვრობს.
	3. მოსახლეობის ეთნიკური მრავალფეროვნება მნიშვნელოვანს ხდის მერიის მიერ მიწოდებული სერვისების ადაპტირებას მათ კონკრეტულ საჭიროებებზე.
1. **პრაქტიკის/ინიციატივის მოკლე აღწერა:**

**გამოწვევა**

* 1. საქართველოში ჯანმრთელობის დაცვისა და სოციალური დაცვის მომსახურებები მოსახლეობას მიეწოდება როგორც ცენტრალური ასევე მუნიციპალური პროგრამების საშუალებებით. მიუხედავად იმისა, რომ წლიდან წლამდე აღნიშნული მიმართულების ბიუჯეტები ზრდადია, მოსახლეობის **ცხოვრების დონე და კეთილდღეობა კვლავ ერთ-ერთ ყველაზე მთავარ გამოწვევად რჩება.**
	2. ადგილობრივი თვითმმართველობების მიერ განხორციელებული პროგრამების დაფინანსება ხორციელდება მუნიციპალიტეტების ბიუჯეტებიდან. მუნიციპალიტეტს გააჩნია საკმარისი სამართლებრივი საფუძველი დამოუკიდებლად დაგეგეგმოს, შეიმუშაოს და განახორციელოს პროგრამები სხვადასხვა მიმართულებით, რომელთა მიზანი მოსარგებლე ჯგუფების მდგომარეობის გაუმჯობესება უნდა იყოს.
	3. საქართველოს კანონის „ადგილობრივი თვითმმართველობის კოდექსის“ თანახმად სახელმწიფო ხელისუფლებისა და მუნიციპალიტეტების უფლებამოსილებათა გამიჯვნა ეფუძნება **სუბსიდიარობის პრინციპს**,[[1]](#footnote-1) რაც გულისხმობს გარკვეული ფუნქციების განხორციელებას ადგილობრივი ხელისუფლებების მხრიდან, რამდენადაც სწორედ ისინი არიან მოსახლეობასთან ახლოს და ყველაზე მეტად იციან მათი საჭიროების შესახებ. სუბსიდიარობის პრინციპიდან გამომდინარე, ადგილობრივი ხელისუფლების ორგანოებს უნდა გააჩნდეთ ყველა ის ინსტრუმენტი, რომელიც აუცილებელია ადგილობრივი მოსახლეობის სოციალური და საყოფაცხოვრებო პირობების გაუმჯობესებისათვის. ასევე, მნიშვნელოვანია, რომ **მუნიციპალური პროგრამები ითვალისწინებდეს ადგილობრივი თემის საჭიროებას და მიმართული იყოს ამ საჭიროებაზე მორგებული მომსახურებების განვითარებაზე, რომლის მიზანი სხვადასხვა მოწყვლადი ჯგუფების გრძელვადიანი მხარდაჭერა და გაძლიერება იქნება.**
	4. ადგილობრივ თვითმმართველობებში სოციალური სერვისების მიწოდება მუნიციპალური **სოციალური დახმარების პროგრამების** საშუალებით ხდება, რომელიც ითვალისწინებს სოციალურ შეღავათებს უმთავრესად ღარიბი და დაუცველი მოსახლეობისთვის. დახმარების მიმღებთა კატეგორიებია: სოციალურად დაუცველი ხანდაზმულები, შშმ პირები, ქრონიკული დაავადებების მქონე პირები, ობოლო ბავშვები და ა.შ.
	5. ადგილობრივ დონეზე პროგრამების შედგენის და ბიუჯეტირების ძირითადი პრინციპი მდგომარეობს იმაში, რომ დაგეგმვის პროცესიდანვე ის ორიენტირებული იყოს შედეგებზე. უნდა ჩანდეს **მიზეზ-შედეგობრივი კავშირი კონკრეტულ პროგრამაში** **ჩადებულ რესურსებსა და მიღებულ შედეგებს შორის**.
	6. დმანისის მუნიციპალიტეტი, ისევე როგორც საქართველოს დანარჩენი **63 მუნიციპალიტეტი,** არ ახორციელებს სოციალური და ჯანდაცვის მიმართულებებით მოსახლეობისთვის მიწოდებული სერვისების **გავლენის შეფასებას (Impact Evaluation)**.
	7. უფრო მეტიც, აღსანიშნავია, რომ ასეთი შეფასების სისტემა/მექანიზმი ასევე არ არსებობს ცენტრალური ხელისუფლების დონეზეც. საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო ახლა მუშაობს ასეთი მექანიზმის დანერგვაზე.

**წარსული გამოცდილება**

* 1. დმანისის მუნიციპალიტეტი, მუნიციპალური სოციალური და ჯანმრთელობის სერვისების გავლენის შეფასებას არ ახორციელებს. შესაბამისად, მერიას არ აქვს ინფორმაცია იმასთან დაკავშირებით, თუ რა გავლენა მოახდინა მის მიერ მიწოდებულმა სერვისმა მუნიციპალიტეტში მცხოვრების მოსახლეობის სოციო-ეკონომიკურ მდგომარეობაზე.
	2. მიუხედავად ამისა, მუნიციპალიტეტის მერია, რეგულარული საბიუჯეტო პროცესის ფარგლებში, ახდენს შესაბამის სოციალურ პროგრამების **მონიტორინგსა** და ანგარიშგებას. ამისათვის მერიის შესაბამისი სამსახური, აგროვებდა მონაცემებს ბენეფიციარებთან დაკავშირებით. კერძოდ, მათთვის მიწოდებული სერვისების, მათი მოცულობის, ბენეფიციარების გენდერულ და ასაკობრივ ჭრილში ანალიზი. რა თქმა უნდა, მერია, ასევე აგროვებს ინფორმაციას თითოეულ პროგრამასთან მიმართებით გაცემული/ათვისებული ასიგნებებისა და პროგრამისთვის გამოყოფილი ბიუჯეტიდან დარჩენილი რესურსების შესახებ ინფორმაციას.
	3. თუმცა, პოლიტიკისა/პროგრამის სტანდარტული ციკლის შესაბამისად (იხილეთ გრაფიკული გამოხატულება საქართველოს მთავრობის 2019 წლის 20 დეკემბრის 629-ე დადგენილების შესაბამისად, რომელიც შეეხება პოლიტიკის დაგეგმვას, მონიტორინგსა და შეფასებას) დმანისი მუნიციპალიტეტი ვერ ასრულებდა მის საბოლოო **შეფასების,** საფეხურს.

* 1. ეს ერთის მხრივ, გამოწვევას წარმოადგენს მერიისთვის რომ დაადგინოს თუ რა გავლენა მის მიერ დახარჯულ რესურსებს, ხოლო მეორე მხრივ, შეფასების პროცესის უგულვებელყოფა, თავის მხრივ გავლენას ახდენს იმაზე თუ როგორ უნდა დაიგეგმოს ციკლის მომდევნო ფაზა და რა მიმართულებებით უნდა გადანაწილდეს მუნიციპალური რესურსები.

**პასუხი არსებულ გამოწვევაზე**

* 1. მუნიციპალიტეტის მერის ხელმძღვანელობის მიერ აღნიშნული გამოწვევის გაანალიზების შემდეგ, მერიის შესაბამისმა სამსახურმა, 2023 წლის ივნისიდან, USAID-ის ადგილობრივი მმართველობის პროგრამის დახმარებით დაიწყო მუშაობა მუნიციპალური სოციალური სერვისების გავლენის შეფასების მექანიზმის შემუშავებისა და დანერგვის მიმართულებით.
	2. პირველ ეტაპზე ჩატარდა სიღრმისეული კვლევა არსებულ მდგომარეობასთან დაკავშირებთ და შემუშავდა შესაბამისი კვლევის ანგარიში (იხილეთ დანართი 1).
	3. კვლევის ფარგლებში გამოყენებული იქნა შერეული მეთოდოლოგია, რაც ითვალისწინებდა კვლევის რამდენიმე მეთოდის გამოყენებას: 1) სამაგიდე კვლევა; 2) ფოკუს ჯგუფი; 3) ჩაღრმავებული ინტერვიუები;
	4. კვლევის შედეგად, იმისათვის, რომ მუნიციპალიტეტებს ჰქონდეთ საშუალება აწარმოონ მათ მიერ გამოყოფილი თანხის ეფექტიანობის მონიტორინგი, მრავალი გამოწვევა იქნა დაიდენტიფიცირებული.
	5. იდენტიფიცირებული გამოწვევების პარალელურად მერიამ, ექსპერტების დახმარებით, დაიწყო მუნიციპალური სოციალური სერვისების გავლენის შეფასების მექანიზმის (შემდგომში - მექანიზმი) შემუშავება. მექანიზმი საშუალებას აძლევს მერიას სისტემურად შეაფასოს სოციალურ სერვისებზე გამოყოფილი ბიუჯეტის ეფექტურობა, და გრძელვადიან პერიოდში გაზომოს მუნიციპალიტეტის ჩარევების გავლენა მუნიციპალიტეტში არსებულ სოციო-ეკონომიკურ მდგომარეობაზე. დეტალური ინფორმაცია მექანიზმთან დაკავშირებით წარმოდგენილია მე-7 კითხვაში.
	6. იმის გათვალისწინებით, რომ აღნიშნული მექანიზმის შემუშავება პირველად ხდება საქართველოში, სამუშაოს საკმაოდ ხანგრძლივი პერიოდი დაჭირდა. მექანიზმის შემუშავებისას გამოყენებული იქნა საქართველოს საჯარო სექტორში მოქმედი რამდენიმე მეთოდოლოგიური სახელმძღვანელო დოკუმენტი:
		+ პროგრამული ბიუჯეტის შედგენის მეთოდოლოგია - **საქართველოს ფინანსთა მინისტრის ბრძანება #385 08/07/2011**
		+ პოლიტიკის დოკუმენტების შემუშავების, მონიტორინგისა და შეფასების წესი - **საქართველოს მთავრობის დადგენილება #629 20/12/2019**
		+ მუნიციპალიტეტის განვითარების დაგეგმვის სახელმძღვანელო - **საქართველოს მთავრობის დადგენილება #264 15/02/2022**
		+ ადამიანის უფლებებზე დაფუძნებული სოციალური მომსახურებებისა და პროგრამების მონიტორინგისა და შეფასების სახელმძღვანელო პრინციპები - **საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ბრძანება #MOH 7 23 00000381 27/12/2023**
	7. მექანიზმის ძირითად კონცეპტუალურ საკითხებზე შეჯერების შემდეგ შემუშავდა მექანიზმის დანერგვისთვის საჭირო ინსტრუმენტები და დოკუმენტაცია.
	8. დამატებით, USAID-ის ადგილობრივი მმართველობის პროგრამის დახმარებით, მოხდა დმანისის მუნიციპალიტეტის მერიის იმ თანამშრომლების გადამზადება მექანიზმის ინსტრუმენტების გამოყენებაში, რომლებიც უშუალოდ არიან ჩართულნი მის დანერგვაში.
	9. განხორციელებული მოსამზადებელი სამუშაოების შემდეგ, დმანისის მუნიციპალიტეტის მერმა, 2024 წლის 13 აგვისტოს ბრძანებით (ბ108. 108242265) დაამტკიცა მექანიზმი და მისი სავალდებულოდ განხორციელება მუნიციპალიტეტის სამ საპილოტე პროგრამასთან მიმართებით (დანართი 2). ბრძანებამ დაავალდებულა სოციალური და ბავშვის უფლებების დაცვისა და მხარდაჭერის სამსახური “მონაცემთა რეესტრის წარმოება და ერთიანი მუნიციპალური სოციალური სერვისების გავლენის შეფასების ანგარიშის წარმოდგენა დმანისის მუნიციპალიტეტის მერისათვის, არაუგვიანეს 2024 წლის 31 დეკემბრისა.”
	10. დმანისის მუნიციპალიტეტის მერიის შესაბამისმა სამსახურებმა, ბრძანების შესაბამისად დაიწყეს მუნიციპალური მექანიზმის ამოქმედება და მისი პრაქტიკაში დანერგვა.
1. **განხორციელებული პრაქტიკის/კონკრეტული ინიციატივის დეტალური აღწერა**

**პროექტის შინაარსი**

* 1. დმანისის მუნიციპალიტეტის მერიაში დანერგილი სოციალური სერვისების გავლენის შეფასების მექანიზმი გულისხმობს **იმ დადებით ან უარყოფით ეფექტებზე სისტემურ დაკვირვებას, მონაცემების შეგროვებას, ანალიზსა და ანგარიშგებას რაც მუნიციპალურმა სოციალურმა სერვისებმა მოიტანა (ან ვერ მოიტანა) მუნიციპალიტეტში მცხოვრები მოსახლეობის სოციო-ეკონომიკურ მდგომარეობასთან დაკავშირებით.**
	2. მექანიზმის დანერგვის მიზანია დმანისის მუნიციპალიტეტის მერიამ მიიღოს ინფორმაცია, რომელიც დაეხმარება მათ გადაწყვეტილების მიღებაში, კერძოდ:
		+ უკეთ შეძლოს პრიორიტეტების ჩამოყალიბება;
		+ უკეთ მოახდინონ რესურსების განაწილება;
		+ ხაზი გაესვას მიღწევებს და მოახდინონ შესაძლებლობების განვითარება;
		+ ხელი შეეწყოს საზოგადოების ნდობის მოპოვებას ადგილობრივი მთავრობისადმი;
		+ გააუმჯობესოს საჭირო სერვისის მიწოდება და ბენეფიციარების კმაყოფილება;
		+ გამჭვირვალეობისა და ანგარიშვალდებულის გაზრდა.
	3. მნიშვნელოვანია აღინიშნოს, რომ მექანიზმის დანერგვა მიზნად ისახავს არა მხოლოდ იმის შემოწმებას, მუშაობს თუ არა (როგორ მუშაობს) პროგრამა/სერვისი, არამედ ხელს უწყობს ინტერვენციების ეფექტურობის გაზრდას და არსებული რესურსებით ოპტიმალური კომბინაციის შექმნას.
	4. საბოლოო ჯამში გავლენის შეფასებამ უნდა უპასუხოს ცხრილში წარმოდგენილ შემდეგ კითხვებს:

|  |  |
| --- | --- |
| **#** | **კითხვები რომლებზე პასუხიც უნდა მივიღოთ გავლენის შეფასების პროცესის შედეგად** |
| 1 | მიღწეულია თუ არა შედეგები, ამოცანები და მიზნები? |
| 2 | არის თუ არა პროგრამა/ სერვისი მოსახლეობისთვის სასარგებლო? |
| 3 | აქვთ თუ არა მათ უარყოფითი ეფექტი? |
| 4 | შემსუბუქებულია თუ არა პრობლემა, რომლის მოგვარებასაც პროგრამა გეგმავდა? |
| 5 | რამდენად კარგად მუშაობდა პროგრამა? |
| 6 | რა გავლენა მოახდინა პროგრამამ მოკლე, საშუალო და გრძელვადიან პერსპექტივაში? |
| 7 | რა გაუთვალისწინებელი შედეგები მოჰყვა (დადებითი და უარყოფითი)? |
| 8 | რა ცვლილებები შეიძლება შევიდეს პროგრამაში? |
| 9 | რა გავლენა მოახდინა სხვა ფაქტორებმა? |
| 10 | რა გავლენას მოახდენს ამ სერვისის შეწყვეტა? |
| 11 | არის თუ არა მოცემული პროგრამა საუკეთესო საშუალება რესურსების (მასში ჩადებული) გამოყენების? |

**აქტივობათა გეგმა/გრაფიკი**

* 1. გავლენის შეფასების დადგენა არის საკმაო რთული, ხანგრძლივი და კომპლექსური პროცესი. გავლენის შეფასება, ტარდება სისტემური და სტრუქტურირებული პროცესით, რომელიც მოიცავს ოთხ ძირითად ეტაპს:
	2. თითოეული ამ ეტაპის ადმინისტრირებისთვის დმანისის მუნიციპალიტეტის მერია, იყენებს სტანდარტული საოპერაციო პროცედურების (SOP) დოკუმენტს (დანართი 3). ეს დოკუმენტი, ნაბიჯ-ნაბიჯ აწვდის ინფორმაციას მერიის თანამშრომლებს იმის შესახებ თუ რა უნდა გაკეთდეს შემდეგ ეტაპზე.
	3. დამატებით, დაგეგმვის პროცესის უკეთ უზრუნველყოფისთვის მერიას შემუშავებული აქვს შეფასების გეგმის შაბლონი (დანართი 4).
	4. მონაცემები და მასზე დაყრდნობილი **ინდიკატორები** არის მექანიზმის ყველაზე მნიშვნელოვანი კომპონენტი.
	5. მუნიციპალური სოციალური სერვისების გაზომვისთვის პროექტის ფარგლებში შემუშავებული იქნა 30-მდე ინდიკატორი, რომლებიც ორ ძირითად ტიპად არის დაყოფილი:
		+ **ზოგადი ინდიკატორები**
		+ **პროგრამული ინდიკატორები**
	6. ორივე სახის ინდიკატორების დეტალური ჩამონათვალი (მენიუ) წარმოდგენილია და მათი პასპორტები წარმოდგენილია დანართ 4-ში. ამ ინდიკატორების მენიუს შედგენისას გამოყენებული იქნა სამი ძირითადი პრინციპი:
		+ **SMART კრიტერიუმების დაკმაყოფილება** - ანუ კონკრეტულობა, გაზომვადობა, მიღწევადობა, შესაბამისობა და დროში გაწერილობა. განსაკუთრებით კი აღსანიშნავია შესაბამისობის კრიტერიუმი.
		+ **მონაცემებზე ხელმისაწვდომობა შედარებით უფრო ნაკლები დანახარჯებით** - შეფასების ინდიკატორებისთვის მონაცემები არსებობა არის მექანიზმის წარმატებით დანერგვის საწინდარი. იმის გათვალისწინებით, რომ მუნიციპალიტეტები ამ ეტაპზე მოკლებულნი არიან ჩაატარონ სრულმასშტაბიანი კვლევები, აქცენტი გაკეთდა ისეთ ინდიკატორებზე, რომელ მონაცემებსაც მუნიციპალიტეტი: ა) მოიძიებს სხვა ადმინისტრაციული ორგანოების სტატისტიკური მონაცემებიდან; ბ) თავისი შიდა ადამიანური რესურსით მათი წარმოება.
		+ **მდგრადობა** - ზედა ორი პრინციპის უზრუნველყოფა, არის მექანიზმის დანერგვის და შემდგომში მუდმივად გამოყენების საწინდარი და არ იქნება განხილული როგორც ერთხელ, ედ-ჰოკ აქტივობა
	7. **ზოგადი ინდიკატორები** - ზოგადმა ინდიკატორებმა უნდა გაზომოს მუნიციპალიტეტში მცხოვრები ადამიანების სოციო-ეკონომიკური მდგომარეობის ცვლილება მოცემულ პერიოდში. ამ მხრივ თვითმმართველობებს არ აქვთ საკუთარი ადმინისტრაციულ მონაცემები, რომლებიც უზრუნველყოფდა ინდიკატორების პრაქტიკაში დანერგვას. მონაცემების არ ქონის პირობებში ინდიკატორი ვერ გახდებოდა ფუნქციური. შესაბამისად, აქცენტი გაკეთდა ცენტრალური ხელისუფლების ორგანოების მიერ დამუშავებულ და ადმინისტრირებად მონაცემებზე, რომლებიც შეიძლება ზომავდეს მუნიციპალიტეტში მცხოვრები ადმიანების სოციო-ეკონომიკურ მდგომარეობაზე. **სულ შემუშავდა 10 ზოგადი ინდიკატორი.**
	8. **პროგრამული ინდიკატორები** - პროგრამულმა ინდიკატორებმა უნდა გაზომონ უშუალოდ მუნიციპალური სოციალური პროგრამების/სერვისების გავლენა. შესაბამისად, ამ მიმართულებით, ინდიკატორები უფრო ინდივიდუალური, კონკრეტული პროგრამიდან გამომდინარეა. **სულ, ჯამში თითოეული მუნიციპალური სოციალური სერვისი/პროგრამისთვის შემუშავდა 1 ან 2 პროგრამული ინდიკატორი.**
	9. პროგრამული ინდიკატორების გასაზომად მონაცემების შეგროვებისთვის შემუშავდა შესაბამისი კითხვარები, რომლებიც იძლევა საშუალებას მერიამ თითოეული სერვისის შესაძლო გავლენა გაზომოს. ამ მიზნისთვის **სოციალური და ჯანდაცვის ცალკეული პროგრამებისთვის (ჯამში 18) შემუშავდა ინდივიდუალური კითხვარი.**
	10. კითხვარები ასევე ითარგმნა აზერბაიჯანულ ენაზე, მუნიციპალიტეტში მცხოვრები ეთნიკური უმცირესობების საჭიროებების გათვალისწინებით.
	11. დამატებით, შემუშავდა ასევე **კითხვარების ადმინისტრირების, მათი დამუშავებისა და მონაცემთა ერთიან ბაზების ადმინისტრირების წესი.**
	12. კითხვარის ადმინისტრირება ხდება 2 შესაძლო გზით: 1) თავად ბენეფიციარის მიერ და წარდგინებით მერიის მოქალაქეთა მომსახურების ცენტრში; 2) მერიის ოპერატორის მიერ მოქალაქეთა მომსახურების ცენტრში;
	13. კითხვარის ადმინისტრირებაში დაუშვებელია მუნიციპალიტეტის მერიის სოციალური მიმართულების სამსახურის თანამშრომლის ჩართვა.
	14. შევსებული კითხვარები გადაეცემა სოციალური მიმართულების სამსახურს, რომელიც კითხვარებში წარმოდგენილ მონაცემებს ასახავს მონაცემთა ერთიან ელექტრონულ ბაზაში
	15. ამ მხრივ მერიაში უკვე შექმნილია შესაბამისი მონაცემთა **ელექტრონული ბაზა,** რომელსაც ადმინისტრირებას უკეთებს სოციალური მომსახურების სამსახური.
	16. მონაცემების ბაზაში შეყვანის პარალელურად, სამსახური უზრუნველყოფს, როგორც ზოგადი, ასევე პროგრამული ინდიკატორების **მონაცემების დამუშავებას და პერიოდულ ანალ**იზს. კერძოდ, მონაცემების სტანდარტიზებას, გასუფთავებასა და მონიტორინგს.
	17. გაანალიზებულ მონაცემებზე დაყრდნობით, მუნიციპალიტეტის შესაბამისი სამსახური აახლებს პერიოდულად ზოგადი და პროგრამული ინდიკატორების მაჩვენებლებს.
	18. მაჩვენებელების შესაბამისად, და აგრეთვე მონიტორინგის ეტაპზე მიღებული სხვა თვისებრივი და რაოდენობრივი მონაცემების გამოყენებით, დმანისის მერია ამუშავებს **შეფასების ანგარიშს** და უგზავნის მას მერიის ხელმძღვანელ პირებს.
	19. მერიას აქვს უკვე შემუშავებული შეფასების ანგარიშის შაბლონი, რომელიც დეტალურად აღწერს თუ რა ტიპის ინფორმაცია უნდა იქნას წარმოდგენილი.
	20. შეფასების ანგარიში მოიცავს ინფორმაციას როგორც ზოგად, ასევე პროგრამულ ინდიკატორებთან მიმართებით **დინამიკაში** - ანუ როგორ იცვლება მდგომარეობა მიმდინარე წელს მუნიციპალიტეტში.
	21. ანგარიში ასევე წარედგინება მუნიციპალიტეტის საკრებულოს. სამსახური ანგარიშში წარმოდგენილ მონაცემებს იყენებს შემდეგი წლის სოციალური პროგრამებისა და სერვისების ჩამოყალიბების პროცესში.

**პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი**:

* 1. **დანართი 1** - დმანისის მუნიციპალიტეტის მერის 2024 წლის 13 აგვისტოს ბრძანება ბ108. 108242265 - მუნიციპალური სოციალური სერვისების გავლენის შეფასების კითხვარის ფორმების დამტკიცების შესახებ
	2. **დანართი 2 -** მუნიციპალური სოციალური სერვისების გავლენის შეფასების (EX-POST) მექანიზმის კონცეპტუალური ჩარჩო
	3. **დანართი 3 -**  გავლენის შეფასების გეგმის შაბლონი
	4. **დანართი 4 -** ინდიკატორების მენიუ და ინდიკატორების პასპორტები
	5. **დანართი 5 -** კითხვარის შაბლონი
	6. **დანართი 6 -** სტანდარტულ საოპერაციო პროცედურები (SOP)
	7. **დანართი 7 -** წლიური ანგარიშის შაბლონი

**ინფორმაცია მოქალაქეების, სხვადასხვა ორგანიზაციებისა და ინსტიტუციების ჩართულობის** **შესახებ**

* 1. მექანიზმის შემუშავებისას, არსებული მდგომარეობის ანალიზის დროს მერიამ USAID‑ის ადგილობრივი მმართველობის პროგრამასთან ერთად ჩაატარა ფოკუს-ჯგუფები და ჩაღრმავებული ინტერვიუები სხვადასხვა ორგანიზაციებთან და ინსტიტუტებთან.
	2. **ფოკუს ჯგუფები** ჩატარდა პირებთან, რომლებიც უშუალოდ არიან მუნიციპალიტეტის სოციალური და ჯანდაცვის მომსახურებით მოსარგებლეები და კარგად იცნობენ სერვისებს. ჩატარდა 2 ფოკუს ჯგუფი, თითოეულ ფოკუს ჯგუფში იყო 8 ადამიანი, რომელთა შერჩევა მოხდა შემდეგი კრიტერიუმების გათვალისწინებით: ეთნიკური უმცირესობები, ბავშვიანი ოჯახები, მარტოხელა დედები, შშმ პირები, პენსიონერები. რესპონდენტთა შორის იყვნენ ეთნიკური აზერბაიჯანელები, რომელთათვისაც პროგრამამ უზრუნველყო თარჯიმნის მომსახურება. ფოკუს ჯგუფი მიმდინარეობდა პირისპირ შეხვედრის ფორმატში.
	3. **ჩაღრმავებული ინტერვიუები** შედგა მუნიციპალიტეტების ხელმძღვანელ პირებთან, ასევე ჯანდაცვის, სოციალური დაცვის და ბავშვთა დაცვისა და მხარდაჭერის მიმართულების წარმომადგენლებთან. ასევე, ინტერვიუს მეთოდით მოხდა მუნიციპალური პროგრამებით მოსარგებლე ბენეფიციარების გამოკითხვა. რესპონდენტები შეირჩა შემდეგი კრიტერიუმების გათვალისწინებით: ეთნიკური უმცირესობები, ბავშვიანი ოჯახები, მარტოხელა დედები, შშმ პირები, პენსიონერები. ინტერვიუები ჩატარდა ნახევრადსტრუქტურირებული ინტერვიუს მეთოდის გამოყენებით
	4. სრული სურათის შესაქმნელად ინტერვიუები ჩატარდა სხვადასხვა ინსტიტუტების წარმომადგენლებთან:
* **საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო**
* **საქართველოს რეგიონული განვითარებისა და ინფრასტუქტურის სამინისტრო**
* **სსიპ სოციალური მომსახურების სააგენტო**
* **საქართველოს ადგილობრივ თვითმმართველობათა ეროვნული ასოციაცია**

**ინფორმაცია პროექტისთვის გამოყენებული რესურსის შესახებ. მ.შ:**

* 1. **ადამიანური რესურსი:** დმანისის მუნიციპალიტეტის მერიის ჯანმრთელობის სოციალური, ჯანმრთელობის დაცვის და ბავშვზე ზრუნვისა და მხარდაჭერის სამსახურის და ადმინისტრაციული სამსახურის თანამშრომლები; დმანისის მუნიციპალიტეტის მერიის ადმინისტრაციული სამსახურის თანამშრომლები
	2. **ფინანსური**: მექანიზმის განხორციელებაში ჩართული დმანისის მერიის თანამშრომლების გადამზადება/ტრენინგისთვის საჭირო ფინანსური რესურსები; USAID-ის ადგილობრივი თვითმმართველობის პროგრამის მიერ დაქირავებული ექსპერტის ანაზღაურება; ანალიზის განხორციელებისთვის საჭირო აქტივობების განხორციელებისთვის გამოყოფილი რესურსი (ტრანსპორტირება, თარგმანი).
	3. **გამოყენებული მატერიალურ-ტექნიკური რესურსი:** საბეჭდი მასალები, კომპიუტერული პროგრამები, და ა.შ.

**სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის**

* 1. მერიის ხელმძღვანელობის დიდი ინტერესი აღნიშნული მექანიზმის დანერგვის მიმართ;
	2. პროექტში ჩართული თანამშრომლების მზაობა სიახლის დანერგვის თაობაზე
	3. იმის გათვალისწინებით, რომ ეს არის პირველი მცდელობა მოხდეს გავლენის შეფასების მექანიზმის შემუშავებისა და დანერგვის მხრივ ინტერესი ყველა ჩართული მხრიდან, მათ შორის ცენტრალური ხელისუფლების წარმომადგენელი ორგანოების მხრიდან იყო ძალიან მაღალი.

**პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა**

* 1. თავდაპირველ ეტაპზე გამოწვევა იყოს პროექტში ჩართული თანამშრომლების დაინტერესების მხრივ. კერძოდ, მუნიციპალიტეტი ზოგიერთ თანამშრომელში შეინიშნებოდა სკეპტიციზმი აღნიშნული მექანიზმის დანერგვასთან დაკავშირებით, იმის გათვალისწინებით, რომ გარკვეულწილად იზრდებოდა მათი სამუშაო დატვირთვა. თუმცა, ერთის მხრივ მათი გადამზადებით და მექანიზმის ინსტრუმენტების დეტალური გაცნობით, და მეორე მხრივ მერიის ხელმძღვანელობის ჩართულობით, აღნიშნული გამოწვევა მარტივად იქნა დაძლეული.
	2. გამოწვევა იყო ასევე პროექტის მნიშვნელობის შესახებ თანამშრომლების ცნობიერების დაბალი დონე. აღნიშნული საკითხი მარტივად იქნა დაძლეული ერთი მხრივ დეტალური და ღია კონცეპტუალური და მეთოდოლოგიური დოკუმენტების შემუშავებით, ხოლო მეორე მხრივ სამუშაო შეხვედრებში აღნიშნული თანამშრომლების ჩართვით და შესაბამისი უნარების განვითარების ღონისძიებებში მონაწილეობით.

**ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე**

* 1. პროექტის დაგეგმვისა და განხორციელების ეტაპზე დმანისის მერიას მხარი დაუჭირა **USAID-ის ადგილობრივი თვითმმართველობის პროგრამამ**.

**მიღწეული შედეგი და დადებითი გავლენა**

* 1. მიუხედავად იმისა, რომ მექანიზმის ოფიციალური (საპილოტე) დანერგვა მხოლოდ მიმდინარე წლის აგვისტოს მოხდა, დმანისის მუნიციპალიტეტის მერია მისი ძირითადი პარტნიორის დახმარებით, მანამდეც შეუდგა გარკვეული აქტივობების განხორციელებას;
	2. მექანიზმის ოფიციალურად დამტკიცების შემდეგ დმანისის მერიის შესაბამისმა სტრუქტურულმა ერთეულებმა დაიწყეს მექანიზმით გათვალისწინებული აქტივობების განხორციელება.
	3. კერძოდ, როგორც ზემოთ იქნა აღნიშნული, მექანიზმი ითვალისწინებს ოთხეტაპიან მიდგომას. ქვემოთ წარმოდგენილია თითოეული
	4. **დაგეგმვა:** მერიამ შეიმუშავა გავლენის შეფასების ჩატარების გეგმა, სადაც გაიწერა ის სამი სოციალური პროგრამა, რომელზეც მიმდინარე წელს, საპილოტე რეჟიმში ჩატარდება გავლენის შეფასება. ასევე გადაწყდა რომ 10 ზოგადი ინდიკატორიდან, მუნიციპალიტეტი შეაგროვებდა მონაცემებს რვა ინდიკატორზე.
	5. **მონაცემების შეგროვება:** დმანისის მუნიციპალიტეტის მერიამ, სამივე შერჩეულ პროგრამასთან მიმართებით, შედგენილი კითხვარების გამოყენებით დაიწყო მონაცემების შეგროვება. შევსებულ ილი კითხვარები, გადაეცემა სოციალური სამსახურს, რომელსაც შეჰყავს მონაცემების ერთიან ელექტრონულ ბაზაში.
	6. **მონაცემების ანალიზი:** დამატებით, მუნიციპალიტეტმა შერჩეულ რვა ინდიკატორთან დაკავშირებით შეაგროვა, ბაზაში ასახა და აწარმოა ანალიზი მონაცემებზე. ზოგიერთი მონაცემი გამოთხოვილი იქნა სხვადასხვა ადმინისტრაციული ერთეულისგან.
	7. ქვემოთ წარმოდგენილია ის გრაფიკული მონაცემები რომლებიც გვაძლევს ინფორმაცია საბაზისო წელს (2024) მუნიციპალიტეტში არსებულ სოციო-ეკონომიკურ მდგომარეობასთან დაკავშირებით. აღნიშნულის დამუშავება შესაძლებელი გახდა მექანიზმის პრატიკაში გაშვების შემდეგ.

|  |  |  |
| --- | --- | --- |
| **#** | **ინდიკატორი** |  **დმანისი - საბაზისო მაჩვენებელი (2023)** |
| 1 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული მოსახლეობის **წლიური საშუალო რაოდენობა** *(მათ შორის ისინი ვინც დახმარებას ვერ იღებენ)* | 11,776 |
| 2 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული სიღარიბის ზღვარს მიღმა მყოფი მოსახლეობის **წლიური საშუალო რაოდენობა** | 6,502 |
| 3 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული სიღარიბის ზღვარს მიღმა მყოფი მოსახლეობის **წლიური საშუალო წილი** დანარჩენ მოსახლეობასთან მიმართებით | 21.23% |
| 4 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული სიღარიბის ზღვარს მიღმა მყოფი მოსახლეობის **წლიური საშუალო წილის** მიმართება (გადახრა) რეგიონის მუნიციპალიტეტების (თვითმმართველის ქალაქის გამოკლებით) იგივე მაჩვენებლის საშუალოსთან | (-6.08%)5 მუნიც - 15.17% |
| 5 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული (მათ შორის ვინც ვერ იღებს) მოსახლეობის **წლიური საშუალო წილი** დანარჩენ მოსახლეობასთან მიმართებით | 38.45% |
| 6 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული (მათ შორის ვინც ვერ იღებს) მოსახლეობის **წლიური საშუალო წილის** მიმართება (გადახრა) რეგიონის მუნიციპალიტეტების (თვითმმართველის ქალაქის გამოკლებით) იგივე მაჩვენებლის საშუალოსთან | (-8.15%) 5 მუნიც - 30.3% |
| 7 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული ოჯახების **წლიური საშუალო რაოდენობა** *(მათ შორის ისინი ვინც დახმარებას ვერ იღებენ)* | 3,343 |
| 8 | მუნიციპალიტეტის სოციალურად დაუცველი ოჯახების მონაცემთა ერთიან ბაზაში რეგისტრირებული სიღარიბის ზღვარს მიღმა მყოფი ოჯახების **წლიური საშუალო რაოდენობა** | 469 |

* 1. **შეფასების ანგარიში:** მერია აგრძელებს მუშაობს პროგრამულ ინდიკატორების მონაცემების შეგროვებასთან, მათ ბაზაში ასახვასა და ანალიზის მიმართულებით. დეკემბერში როდესაც დასრულდება მონაცემების ანალიზი, მერია, ინსტრუქციის შესაბამისად შეიმუშავებს ანგარიშს მერს და საკრებულოს.
	2. ანგარიშში წარმოდგენილი იქნება ასევე შესაბამისი რეკომენდაციები თუ რა ცვლილებები უნდა შევიდეს მათ მიწოდებაში მომავალი წლის განმავლობაში. პირველადი დაკვირვებები მონაცემების ანალიზის საფუძველზე უკვე არსებობს და ითარგმნება შესაბამის რეკომენდაციებში.
	3. რეკომენდაციების გაზიარების შემთხვევაში მერია, შესაბამის ცვლილებებს ასახავს სოციალური სერვისებისა და პროგრამების დიზაინში
1. **მიღებული გამოცდილება და გაკეთებული დასკვნები**

**წარმატების განმსაზღვრელი ფაქტორები**

* 1. **მერიის ხელმძღვანელობის მაღალი ინტერესი** - პროექტის დასაწყისიდან დმანისის მუნიციპალიტეტის მერიის ხელმძღვანელობამ გამოთქვა ინტერესი ამ პრაქტიკის დანერგვასთან დაკავშირებით. პროექტის განხორციელების ეტაპზე ხელმძღვანელობა მუდმივად გამოხატავდა მხარდაჭერას.
	2. **სოციალური და ჯანდაცვის მიმართულებით მერიაში გამოცდილი და კვალიფიციური კადრის არსებობა**;
	3. **მერიის საკუთარი ინიციატივა** - მერიამ აღნიშნული პრაქტიკის შემუშავება და დანერგვა თავისი ინიციატივით გამოთქვა. შესაბამისად, პროექტის განმავლობაში მათი დაინტერესება მექანიზმის დანერგვასთან მიმართებით იყო მუდმივად მაღალი.
	4. **მექანიზმის მნიშვნელობის კარგად გააზრება თანამშრომლების მიერ -** ზედა რგოლის საჯარო მოხელეებს პროექტის მნიშვნელობა მისი დანერგვის საწყისივე ეტაპზე კარგად ჰქონდათ გააზრებული. პროექტის განმავლობაში შესაძლებელი გახდა შედარებითი დაბალი რგოლის თანამშრომლების მიერ მნიშვნელობის უკეთ გააზრებაც.
	5. **კვალიფიციური ექსპერტიზა** - USAID-ის ადგილობრივი თვითმმართველობის პროგრამის მხარდაჭერით შესაძლებელი გახდა მაღალი დონის კვალიფიციური ექსპერტიზის შეთავაზება მუნიციპალიტეტისთვის. ექსპერტს ჰქონდა გამოცდილება ერთი მხრივ უშუალოდ თემატიკის (სოციალური სფერო) და ასევე საჯარო სამსახურში მუშაობის გამოცდილება. ამან უზრუნველყო ის რომ შემუშავებულიყო ისეთი მექანიზმი, რომლის დანერგვა პრაქტიკაში გახდა შესაძლებელი.
	6. **ყოვლისმომცველი მექანიზმი** - შემუშავებული მექანიზმი არის ყოვლისმომცველი იმ თვალსაზრისით, რომ ის არ ითვალისწინებს მხოლოდ კონცეპტუალურ ჩარჩოს, არამედ წარმოდგენილია ყველა ის დამხარე ინსტრუმენტი რომლის გამოყენებითაც მექანიზმის ამუშავება დამატებითი ძალისხმევის გაწევის გარეშე გახდა შესაძლებელი
	7. **განვითარების პარტნიორის მხარდაჭერა** - USAID-ის ადგილობრივი თვითმმართველობის პროგრამა მერიას ეხმარებოდა მთელი პროექტის განმავლობაში როგორც მისი შემუშავების, ასევე დანერგვის ეტაპზე. გარდა ტექნიკური და ექსპერტული მხარდაჭერისა, აღნიშნული პროგრამა ასევე ითვალისწინებდა იმ საჭიროებების დაკმაყოფილებასაც რაც შეიძლება თავდაპირველად გათვალიწინებული არ ყოფილიყო.

**ინფორმაცია პრაქტიკის/ინიციატივის მდგრადობის შესახებ**

**ა) პროექტის შედეგად მუნიციპალური სერვისის მიწოდებაში ასახული ცვლილება;**

* 1. ამ ეტაპზე მერის ბრძანებით დამტკიცებულია კითხვარის ფორმები, რის საფუძველზეც ხდება მერიაში მოქმედი პილოტურად შერჩეული სოციალური პროგრამების (,,ბავშვთა რეაბილიტაცია/აბილიტაციის, დღის ცენტრის და ადრეული განვითარების ცენტრში რეგისტრირებული 0-18 წლამდე შეზღუდული შესაძლებლობის ბავშვებისთვის განკუთვნილი ყოველთვიური სოციალური დახმარების ქვეპროგრამა (პროგრამული კოდი - 06 02 01 10)“; ,,მოქალაქეთა მედიკამენტებით და საანალიზო ტექნიკური საშუალებებით უზრუნველყოფის 2024 წლის მუნიციპალური ქვეპროგრამა (პროგრამული კოდი 06 02 03 03)“; ,,ქალთა სოციალურ - ეკონომიკური გაძლიერების ქვეპროგრამა მათთვის დასაქმებისა და სამეწარმეო უნარების და გენდერულ საკითხებზე ცნობიერების გაზრდის გზით (პროგრამული კოდი 06 02 09)“) შეფასება დამტკიცებული ფორმების შესაბამისად;

**ბ) პროექტის შედეგად ადგილობრივ ბიუჯეტში ასახული ცვლილება;**

* 1. როგორ ზემოთ ითქვა, ინიციატივა დაიგეგმა იმ მიდგომით, რომ არ ყოფილიყო დამატებითი ფინანსური რესურსების გამოყოფობის საჭიროება მუნიციპალიტეტის მხრიდან. კერძოდ, ინდიკატორების შერჩევისას გამოყენებული იქნა მიდგომა: მონაცემებზე ხელმისაწვდომობა შედარებით უფრო ნაკლები დანახარჯებით. შეფასების ინდიკატორებისთვის მონაცემები არსებობა მექანიზმის წარმატებით დანერგვის საწინდარია. იმის გათვალისწინებით, რომ მუნიციპალიტეტები ამ ეტაპზე მოკლებულნი არიან ჩაატარონ სრულმასშტაბიანი კვლევები, აქცენტი გაკეთდა ისეთ ინდიკატორებზე, რომელ მონაცემებსაც მუნიციპალიტეტი: ა) მოიძიებს სხვა ადმინისტრაციული ორგანოების სტატისტიკური მონაცემებიდან; ბ) მოახდენს მათ წარმოებას თავისი შიდა ადამიანური რესურსით .

* 1. მერიის თანამშრომლებისთვის შესაბამისი უნარების განვითარებისთვის USAID-ს ადგილობრივი თვითმმართველობის პროგრამამ შესაბამისი ფინანსური რესურსები გამოყო, პროექტის განხორციელების ეტაპზე.
	2. შესაბამისად, მუნიციპალიტეტს დამატებითი ფინანსური რესურსის გამოყოფა ამ მხრივ არ დასჭირვებია.

**გ) მოსახლეობის მხარდაჭერა**

* 1. სოციალური სერვისების მიმღები ბენეფიციარები ჩართულნი არიან პროექტის განხორციელებაში შესაბამისი ფორმების შევსებით.

**დ) შეტანილია თუ არა პროექტი მომავალი წლის ბიუჯეტში**

* 1. პროექტის განხორციელების შედეგად მიღებული ანალიზის საფუძველზე მერია შესაბამის ცვლილებებს შეიტანს მომდევნო წლის სოციალურ პროგრამებსა და სერვისებში.
	2. მომავალი წლის ბიუჯეტში აღნიშნულ სამ საპილოტე პროგრამას ოფიციალურად დაერთვება შეფასების ფორმები.
1. **საკრებულოს როლი**

**პროექტის/ინიციატივის დაგეგმვის, განხორციელების, შედეგების შეფასების საკითხში;**

* 1. იმის გათვალისწინებით, რომ მუნიციპალური სოციალური სერვისების განხორციელება და შედეგების შეფასება არის მუნიციპალიტეტის აღმასრულებელი ხელისუფლების პასუხისმგებლობა, პროცესის დაგეგმვა და განხორციელება წარიმართა მერიის მიერ.
	2. მიუხედავად ამისა, კვლევის ეტაპზე, ისევე როგორც პირველადი კონცეპტუალური დიზაინის შემუშავებისას, სამუშაო შეხვედრებში ჩართული იყო **დმანისის მუნიციპალიტეტის საკრებულო თავმჯდომარე.**
	3. დამატებით, მექანიზმის ფარგლებში შესამუშავებელი შეფასების ანგარიში ერთ-ერთი ძირითადი მიმღები იქნება საკრებულო, მისი კომისიები და წევრები. ისინი მოისმენენ აღნიშნულ ანგარიშს და შესაბამისად უფრო ინფორმირებულ გადაწყვეტილებას მიიღებენ მუნიციპალიტეტში სოციალური პროგრამების/სერვისების მიღებასთან მიმართებით.

**საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში**

* 1. დმანისის მუნიციპალიტეტის საკრებულომ მხარი დაუჭირა აღნიშნული ინიციატივის წარდგენას საუკეთესო პრაქტიკის პროგრამის კონკურსში მონაწილეობას.

**როგორი იყო საკრებულოში არსებული ფრაქციების დამოკიდებულება ამ პრაქტიკის/ინიციატივის მიმართ**

* 1. დმანისის მუნიციპალიტეტის საკრებულოს ფრაქციების დამოკიდებულება აღნიშნულ ინიციატივასთან მიმართებით არის დადებითი, იმის გათვალისწინებით, რომ აღნიშნული მექანიზმის უზრუნველყოფს მერიის ანგარიშვალდებულების გაზრდას.
1. **პრაქტიკასთან/ინიციატივასთან ან ამავე საკითხთან დაკავშირებული, სამომავლო გეგმების მოკლე მიმოხილვა**

* 1. დანერგილი მექანიზმის შესაბამისად, მერია გეგმავს, რომ წლის ბოლომდე შეაგროვოს მონაცემები ყველა საპილოტე პროგრამულ ინდიკატორთან მიმართებით და გაანალიზოს ისინი.
	2. ანალიზის მიგნებების საფუძველზე, მექანიზმის შესაბამისად, მერიის ჯანმრთელობის, სოციალური და ბავშვის უფლებათა დაცვისა და მხარდაჭერის სამსახურის მიერ ხელმძღვანელობას და საკრებულოს წინაშე ანგარიშის პრეზენტაციის წარდგენა დანერგილ მექანიზმთან დაკავშირებით;
	3. მერიის მენეჯმენტის მიერ რეკომენდაციები აისახება მომდევნოს წლის შესაბამის სოციალურ პროგრამებსა და სერვისებში.
	4. მერია ასევე გეგმავს მომავალი წლის ბიუჯეტში აღნიშნულ სამ პროგრამას ოფიციალურად დაურთოს შეფასების ფორმები;
	5. იმ შემთხვევაში, თუ საპილოტე ეტაპზე დანერგილი მექანიზმის სამ პროგრამაზე მოიტანს შესაბამის შედეგებს, სამომავლოდ უმეტეს მუნიციპალურ სოციალურ პროგრამაზე გავრცელდეს გავლენის შეფასების მექანიზმი.
1. **საკონტაქტო ინფორმაცია**

**განაცხადის შევსებაზე პასუხისმგებელი პირის მონაცემები**

* 1. **მეგი ედიბერიძე** - დმანისის მუნიციპალიტეტის მერიის ჯანმრთელობის სოციალური, ჯანმრთელობის დაცვის და ბავშვზე ზრუნვისა და მხარდაჭერის სამსახურის უფროსი; ტელ: 599 85 66 90; ელ. ფოსტა : m.ediberidze@gmail.com;

**პროექტის საკონტაქტო პირების მონაცემები**

* 1. **ეკატერინე სანებლიძე -** USAID-ის ადგილობრივი თვითმართველობის პროგრამის ექსპერტი;
	2. **გიორგი ბობღიაშვილი -** USAID ადგილობრივი თვითმმართველობის პროგრამა, სერვისების მიწოდებისა და ელ-მმართველობის ექსპერტი.
	3. **შორენა კობაიძე -** USAID ადგილობრივი თვითმმართველობის პროგრამა, გენდერული თანასწორობისა და სოციალური ინკლუზიის ექსპერტი
1. **თანდართული დოკუმენტების/მასალების სია**
	1. **დანართი 1** - დმანისის მუნიციპალიტეტის მერის 2024 წლის 13 აგვისტოს ბრძანება ბ108. 108242265 - მუნიციპალური სოციალური სერვისების გავლენის შეფასების კითხვარის ფორმების დამტკიცების შესახებ
	2. **დანართი 2 -** მუნიციპალური სოციალური სერვისების გავლენის შეფასების (EX-POST) მექანიზმის კონცეპტუალური ჩარჩო
	3. **დანართი 3 -**  გავლენის შეფასების გეგმის შაბლონი
	4. **დანართი 4 -** ინდიკატორების მენიუ და ინდიკატორების პასპორტები
	5. **დანართი 5 -** კითხვარის შაბლონი
	6. **დანართი 6 -** სტანდარტულ საოპერაციო პროცედურები (SOP)
	7. **დანართი 7 -** წლიური ანგარიშის შაბლონი
	8. **დანართი 8 -** კითხვარის შაბლონი აზერბაიჯანულ ენაზე
	9. **დანართი 9**- მონაცემთა ბაზებიდან აღებული სურათი (შეტანილია 2,5 თვის მონაცემები, რაც პრეზენტაციის დროს წარედგინა მერიას და საკრებულოს, დაინტერესებულ მხარეებს და პროგრამით მოსარგებლე მოქალაქეებს)

**ანგარიშის პრეზენტაციის ლინკი:**

[**https://www.facebook.com/DmanisiMun/videos/1140453624262782**](https://www.facebook.com/DmanisiMun/videos/1140453624262782)

<https://www.facebook.com/photo/?fbid=948043707369632&set=pcb.948111347362868>

***განაცხადის მიღების ვადაა 2024 წლის 1 ოქტომბერი - 20 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** bestpractice.nala.ge

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 595 577734 nzurabishvili@nala.ge

1. <https://matsne.gov.ge/ka/document/view/2244429?publication=69> [↑](#footnote-ref-1)